[{"text_idx": "#000000", "text": "Sgyrsiau eiconau cerddoriaeth yng Ngwobrau\u2019r Selar"}, {"text_idx": "#000004", "text": "Mae\u2019r ddwy sgwrs yn cael eu cynnal yn yr Hen Goleg yn Aberystwyth ochr yn ochr a\u0302 Ffair Recordiau Gwobrau\u2019r Selar sy\u2019n digwydd yn yr Hen Goleg rhwng 11:00 a 16:00 ar 20 Chwefror."}, {"text_idx": "#000005", "text": "Mae\u2019r sgwrs gydag aelodau Y Trwynau Coch yn cydfynd a\u0302\u2019r newyddion am ail-gyhoeddi record 7\u201d prin sy\u2019n cynnwys ca\u0302n gan y grw\u0302p, ynghyd a\u0302 3 grw\u0302p arall o ddiwedd y 1970 yn cael ei ail-gyhoeddi."}, {"text_idx": "#000006", "text": "Rhyddhawyd y record yn wreiddiol ar label Recordiau Coch ym 1979, a gan mai nifer cyfyngedig o gopi\u0308au a gynhyrchwyd mae wedi bod yn record prin a digon casgladwy."}, {"text_idx": "#000007", "text": "Yna, rhai misoedd yn o\u0302l, darganfyddodd canwr Y Trwynau Coch, Rhys Harris focs yn llawn copi\u0308au o\u2019r recordiau feinyl, heb gloriau yn yr atig , ac aeth ati i holi\u2019r casglwr recordiau, Toni Schiavone, beth ddylai wneud a\u0302 hwy."}, {"text_idx": "#000009", "text": "\u201cAr o\u0302l pendroni am ychydig, dyma benderfynu argraffu cloriau newydd, tebyg i\u2019r rhai gwreiddiol a\u2019u hail-ryddhau fel rhyw fath o reissue. Gan ein bod ni\u2019n bwriadu cynnal Ffair Recordiau i gydfynd a\u0302 Gwobrau\u2019r Selar, roedd yn ddyddiad amlwg i wneud hynny.\u201d"}, {"text_idx": "#000010", "text": "Mae\u2019r record 7\u2032\u2032 yn un split ac mae\u2019r grwpiau eraill ar y record yn rai digon difyr hefyd fel yr eglura Rhys Harris."}, {"text_idx": "#000011", "text": "\u201cMae\u2019r record yn un ddifyr gyda cha\u0302n ganddom ni [Y Trwynau Coch] a thri band ifanc arall o\u2019r cyfnod\u201d."}, {"text_idx": "#000013", "text": "Bydd y fersiwn newydd o\u2019r recordiau ar werth am y tro cyntaf (ac efallai y tro olaf) yn Ffair Recordiau Gwobrau\u2019r Selar, felly gwnewch yn siw\u0302r eich bod yn achub ar y cyfle i gael gafael ar un."}, {"text_idx": "#000014", "text": "Dau gopi o\u2019r record dan sylw \u2013 y clawr gwreiddiol ar y dde, a\u2019r fersiw newydd ar y chwith."}]